CELEX: 62010TN0048
Language: bg
Date: 2010-02-02 00:00:00
Title: Дело T-48/10 P: Жалба, подадена на 2 февруари 2010 г. от Herbert Meister срещу Определение на Съда на публичната служба от 30 ноември 2009 г. по дело F-17/09, Meister/СХВП

17.4.2010   
            
            
               BG
            
            
               Официален вестник на Европейския съюз
            
            
               C 100/55
            
         Жалба, подадена на 2 февруари 2010 г. от Herbert Meister срещу Определение на Съда на публичната служба от 30 ноември 2009 г. по дело F-17/09, Meister/СХВП
   (Дело T-48/10 P)
   2010/C 100/81
   Език на производството: немски
   
      Страни
   
   
      Жалбоподател: Herbert Meister (Muchamiel, Испания) (представител: H.-J. Zimmermann, Rechtsanwalt)
   
      Друга страна в производството: Служба за хармонизация във вътрешния пазар (марки, дизайни и модели)
   
      Искания на жалбоподателя
   
   
               —
            
            
               да се отмени Определение на Съда на публичната служба от 30 ноември 2009 г. по дело F-17/09, Meister/СХВП,
            
         
               —
            
            
               ответникът да бъде осъден да заплати съдебните разноски.
            
         
      Правни основания и основни доводи
   
   Жалбоподателят иска да се отмени Определение на Съда на публичната служба от 30 ноември 2009 г. по дело F-17/09, Meister/СХВП, с което жалбата му пред този съд е отхвърлена като явно недопустима.
   В подкрепа на жалбата си той изтъква, че подадената пред Съда на публичната служба жалба е била необходима, тъй като обстоятелствата по делото имат пряка обективна връзка с предмета на спора в предходните съединени дела F-138/06 и F-37/08, които към момента на подаването на жалбата не са били решени. Жалбоподателят посочва, че отхвърлянето a limine на жалбата му по дело F-17/09 като недопустима, без провеждане на съдебно заседание, е в нарушение на правото му на съдебна защита по член 6 от Европейската конвенция за правата на човека. Освен това той възразява срещу решението на Съда на публичната служба да отхвърли искането му за спиране на производството с оглед подаването на жалба срещу решението по дело F-37/08. Накрая жалбоподателят твърди, че анализът на фактите от страна на Съда на публичната служба е непълен и неправилен.